Omnibus presentes litteras inspecturis, officialis curie decani Autissiod. salutem in Domino. Noverint universi quod in nostra presentia constitutus, Petrus dictus Baraudo volens in transmarinis partibus peregre proficisci, et, de licencia et voluntate Elisabeth uxoris sue, usque ad exitum vite sue ibidem commorare proponens, et predicta Elisabeth uxor sua, recognoverunt se partisse et divisisse omnia bona sua mobilia et immobilia ubicunque essent. Ita videlicet quod dictus Petrus habuit pro parte sua triginta libras Turonenses in pecunia numerata; quam pecuniam habuerant dicti P. et E. de quadam vinea continente septem denariatas sita in Bello-Videre, in censiva Beati-Juliani Autissiodor. ut dicitur. .... Et habuit quandam aliam peciam vinee unam quarterium continentem sitam in Campania, in territorio quod vocatur Belechaume, in censiva B. Juliani, ut dicitur, et decem libras Turonenses in mobilibus, tam in ferramentis ipsius P. quam in sex modiis vini rubei, quam in merreno doliorum. Habuit etiam dictus Petrus, pro parte sua omnia debita que debebantur dictis Petro et Elisabeth uxori sue, tempore confectionis presentium litterarum, et ipse Petrus debuit solvere omnia debita que supradicti P. et E. debebant tempore prenominato. Et de istis debitis que debebant, dicta Elisabeth debuit solvere pro dicto Petro XII libras Turonenses et dimidiam Bocheronis de Foresta Beati-Sancti-Amandi, ad festum Beati Johannis-Baptiste.